text: Egtved centrum for fordeling af naturgas
  27 november 2012 kl. 07.08
  Energinet.dk er ved at slutte byggeriet af Danmarks første kompressorstation og en gasrørledning mellem Egtved ved Vejle og Tyskland. Det er et projekt til 1,7 milliarder kroner.
  Dermed er Egtved blevet centrum for fordelingen af naturgas i Danmark.
  Håndværkere er med deres store maskiner i gang med at installere fire kæmpe kompressorer i en 10.000 kvadratmeter stor kompressorstation.
  Den skal give gas fra Nordsøen og Tyskland et så stort skub, at den strømmer hele vejen over Fyn og Sjælland og op til de svenske gasforbrugere med et tryk på 80 bar. Til sammenligning har et bildæk et tryk på godt to bar. 
  Hver af de fire kompressorer kan skubbe 350.000 kubikmeter i timen.
  
  Kontrolcenter
  Kompressorstationen skal huse et nyt kontrolcenter, hvor Energinet.dk?s ansatte døgnet rundt, året rundt kan sende gas over grænser og i alle fire verdenshjørner. 
  Det nye anlæg er forberedt på at transportere biogas og gas fremstillet ved hjælp af elektricitet, så investeringen er ikke tabt, hvis naturgassen slippet op.
  Energinet.dk i Erritsø er et statsligt selskab med 625 ansatte, der har ansvaret for højspændingsledninger og gasledninger i Danmark.
  